stanford-oval/wikipedia huggingface dataset:
ทอม เดวีส์ (นักฟุตบอลเกิด พ.ศ. 2541)
ระดับสโมสร > เอฟเวอร์ตัน

เดวี่ส์เข้าร่วมศูนย์ฝึกเยาวชนของเอฟเวอร์ตันเมื่อ ค.ศ. 2009 ขณะอายุ 11 ปี และได้รับการตอบแทนด้วยสัญญาการเป็นนักฟุตบอลอาชีพเมื่อวันที่ 30 กันยายน ค.ศ. 2015 ขณะอายุ 17 ปี
เดวี่ส์ประเดิมสนามให้กับทีมชุดใหญ่เมื่อวันที่ 16 เมษายน ค.ศ. 2016 เมื่อถูก โรเบร์โต มาร์ตีเนซ กุนซือในขณะนั้นส่งลงไปเป็นตัวสำรองแทน ดาร์รอน กิ๊บสัน ในนาทีที่ 83 ในนัดที่ทีมทอฟฟี่สีน้ำเงินเปิด กูดิสันพาร์ก เสมอกับทีมนักบุญ เซาแธมป์ตัน 1–1
จนกระทั่งวันที่ 15 พฤษภาคม ค.ศ. 2016 ซึ่งเป็นนัดสุดท้ายของฤดูกาล 2015–16 ภายหลังจากที่มาร์ตีเนซถูกทางสโมสรสั่งปลด เดวิด อันส์เวิร์ธ กุนซือรักษาการในขณะนั้นได้ส่งเดวีส์ลงประเดิมสนามในฐานะตัวจริงนัดแรกในนัดที่ทีมทอฟฟี่สีน้ำเงินเอาชนะทีมนกขมิ้น นอริชซิตี 3–0 และในนัดนี้เดวีส์ได้รับเลือกให้เป็น แมน ออฟ เดอะ แมตช์ อีกด้วย
ในวันที่ 3 สิงหาคม ค.ศ. 2016 เดวีส์ได้จรดปากกาต่อสัญญากับต้นสังกัดไปอีก 5 ปีจนถึงปี ค.ศ. 2021 จากนั้นในวันจันทร์ที่ 2 มกราคม ค.ศ. 2017 ในฤดูกาล 2016–2017 เดวีส์ได้ประเดิมสนามเป็นตัวจริงนัดแรกในนัดที่เปิดบ้านเอาชนะเซาแธมป์ตัน 3–0 ต่อมาในวันอาทิตย์ที่ 15 มกราคม ค.ศ. 2017 เดวีส์ได้ประเดิมประตูแรกให้กับตัวเองในนัดที่เอฟเวอร์ตันเปิดบ้านเอาชนะเรือใบสีฟ้า แมนเชสเตอร์ซิตี 4–0 โดยเดวีส์เป็นผู้ทำประตูที่ 3
แหล่งข้อมูลอื่น

England profile[ลิงก์เสีย] at The FA
| ด ค กผู้เล่นชุดปัจจุบันของสโมสรฟุตบอลเอฟเวอร์ตัน  |
| --- | --- |
 1 พิกฟอร์ด  2 ทาร์คอฟสกี  3 แพตเทอร์สัน  4 ฮอลเกต  5 คีน  6 อาลัง  7 รีชาร์ลีซง  8 เดลฟ์  9 แคลเวิร์ต-ลูอิน  10 ซีกืร์ดซอน  11 เกรย์  13 มินา  14 โทซุน  16 ดูกูเร  17 อิโวบี  19 ฮาเมส  20 Bernard  21 โกมึช  23 โคลแมน  25 บาแม็ง  26 เดวีส์  27 เกน  28 มีรายัส  29 นีอัซ  31 บอลาซี  37 การ์เนอร์  49 เลอเซิล  ผู้จัดการ: ไดช์
ทอมัส มิตเชลล์

| ทอมัส มิตเชลล์ |
| --- | --- |
มิตเชลล์ใน ค.ศ. 1953
เกิด: ทอมัส จอห์น มิตเชลล์ 11 กรกฎาคม ค.ศ. 1892(1892-07-11) เอลิซาเบธ รัฐนิวเจอร์ซีย์ สหรัฐ
เสียชีวิต: ธันวาคม 17, 1962(1962-12-17) (70 ปี) เบเวอร์ลีฮิลส์ รัฐแคลิฟอร์เนีย สหรัฐ
อาชีพ: นักแสดง นักเขียน
ปีปฏิบัติงาน: 1916–1962
คู่สมรส: แอนน์ สจวร์ต เบรสเวอร์  (สมรส 1915; หย่า 1935) (แต่งปี 1941) เรเชล ฮาร์ตเซลล์  (สมรส 1937; หย่า 1939)
ญาติ: เจมส์ พี. มิตเชลล์ (หลานชาย)
ทอมัส จอห์น มิตเชลล์ (อังกฤษ: Thomas John Mitchell; 11 กรกฎาคม ค.ศ. 1892 – 17 ธันวาคม ค.ศ. 1962) เป็นนักแสดงและนักเขียนชาวอเมริกัน บทโด่งดังที่สุดของเขาคือ เจอรัลด์ โอฮารา ใน วิมานลอย, คุณหมอบูน ใน ฝ่าดงแดนเถื่อน, คุณลุงบิลลี ใน อิตส์อะวันเดอร์ฟูลไลฟ์, แพต การ์เรด ใน ดิเอาท์ลอว์ และนายกเทศมนตรีโจนัส เฮนเดอร์สัน ใน นาทีหลั่งเลือด เจ้าของรางวัลออสการ์, รางวัลไพรม์ไทม์เอมมี และรางวัลโทนี รวมทั้งเป็นนักแสดงชายคนแรกที่ได้รับสามมงกุฎแห่งการแสดง
มิตเชลล์ได้รับการเสนอชื่อเข้าชิงรางวัลออสการ์สองครั้งในสาขานักแสดงสมทบชายยอดเยี่ยม จากผลงานการแสดงของเขาในภาพยนตร์เรื่อง เดอะเฮอริเคน (1938) และ ฝ่าดงแดนเถื่อน (1939) ซึ่งทำให้เขาชนะรางวัลออสการ์ เขายังถูกเสนอชื่อเข้าชิงรางวัลไพรม์ไทม์เอมมีสามครั้งในสาขานักแสดงสมทบชายยอดเยี่ยมประเภทซีรีส์ดราม่า และมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์และโทรทัศน์ด้วย
มิตเชลล์เสียชีวิตเมื่อวันที่ 17 ธันวาคม ค.ศ. 1962 ด้วยวัย 70 ปี จากโรคมะเร็งเยื่อบุท้อง
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Thomas Mitchell (actor) (หมวดหมู่)
ทอมัส มิตเชลล์ ที่อินเทอร์เน็ตมูวีเดตาเบส
ทอมัส มิตเชลล์ ที่อินเทอร์เน็ตบรอดเวย์ดาตาเบส
ทอมัส มิตเชลล์ ที่ไฟน์อะเกรฟ
ภาพของทอมัส มิตเชลล์ จาก ฝ่าดงแดนเถื่อน เก็บถาวร 2020-05-16 ที่ เวย์แบ็กแมชชีน โดยเน็ด สก็อตต์
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023) 
| ด ค กผู้ได้รับรางวัลสามมงกุฎแห่งการแสดง |
| --- | --- |
 แจ็ก อัลเบิร์ตสัน  แอนน์ แบนครอฟต์  อิงกริด เบิร์กแมน  เชอร์ลีย์ บูท  เอลเลน เบอร์สติน  ไวโอลา เดวิส  เมลวิน ดักลาส  เฮเลน เฮส์  เจเรมี ไอเอินส์  เกลนดา แจ็กสัน  เจสซิกา แลงจ์  ฟรานเซส แม็คดอร์มานด์  เฮเลน เมียร์เรน  ทอมัส มิตเชลล์  รีตา มอเรโน  อัล ปาชิโน  คริสโตเฟอร์ พลัมเมอร์  วาเนสซา เรดเกรฟ  เจสัน โรบาดส์  เจฟฟรีย์ รัช  พอล สโกฟีลด์  แมกกี สมิธ  มอรีน สเตเปิลตัน  เจสซิกา แทนดี้
ทอมัส เนวิลล์

| ทอมัส เนวิลล์ |
| --- | --- |

เกิด: ?
อสัญกรรม: ค.ศ. 1471 
บรรดาศักดิ์: ฝ่ายสนับสนุนราชตระกูลแลงคาสเตอร์และต่อมายอร์ค
ขุนนางอังกฤษ - กษัตริย์อังกฤษ - ชาวอังกฤษ
ทอมัส เนวิลล์ (อังกฤษ: Thomas Neville) (? - ค.ศ. 1471) ทอมัส เนวิลล์เป็นขุนนางชาวอังกฤษฝ่ายสนับสนุนราชตระกูลแลงคาสเตอร์ผู้มีบทบาทในสงครามดอกกุหลาบ ทอมัสเป็นบุตรนอกสมรสของวิลเลียม เนวิลล์ เอิร์ลแห่งเค้นท์ที่ 1 (วิลเลียมแห่งฟอคงเบิร์ก) ที่ทำให้ได้รับการขนานนามว่า “ทอมัสลูกนอกคอกแห่งฟอคงเบิร์ก”   (Thomas the Bastard of Fauconberg) หรือ “ลอร์ดแห่งฟอคงเบิร์ก” หรือ “ทอมัสลูกนอกคอก”
ก่อนหน้าที่จะเข้าร่วมสงครามดอกกุหลาบทอมัสเป็นนักเดินเรือผู้มีความสามารถ และได้รับเสรีภาพจากนครลอนดอนในปี ค.ศ. 1454 ในการสามารถกำจัดโจรสลัดได้จากช่องแคบอังกฤษและทะเลเหนือ
เดิมทอมัสสนับสนุนราชตระกูลแลงคาสเตอร์แต่ต่อมาในปี ค.ศ. 1460 ก็เปลี่ยนข้างไปสนับสนุนราชวงศ์ยอร์คร่วมกับริชาร์ด เนวิลล์ เอิร์ลแห่งวอริคที่ 16 ผู้เป็นลูกพี่ลูกน้องกัน
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ทอมัส แอดดิสัน

ระวังสับสนกับ ทอมัส เอดิสัน
| ทอมัส แอดดิสัน |
| --- | --- |

เกิด: เดือนเมษายน ค.ศ. 1793 ลองเบนตัน, นอร์ทัมเบอร์แลนด์, อังกฤษ
เสียชีวิต: 29 มิถุนายน ค.ศ. 1860 (67 ปี) ไบรตัน, อีสต์ซัสเซกซ์, อังกฤษ
อาชีพ: แพทย์
มีชื่อเสียงจาก:   โรคแอดดิสัน  ภาวะเลือดจางเหตุขาดวิตามินบี12 
ทอมัส แอดดิสัน (อังกฤษ: Thomas Addison; เดือนเมษายน ค.ศ. 1793 – 29 มิถุนายน ค.ศ. 1860) เป็นแพทย์ชาวอังกฤษ เกิดที่เมืองลองเบนตันในมณฑลนอร์ทัมเบอร์แลนด์ (ปัจจุบันอยู่ในมณฑลไทน์แอนด์เวียร์) เป็นบุตรของโจเซฟและซาราห์ แอดดิสัน ในวัยเด็กแอดดิสันเรียนที่โรงเรียนของทอมัส รัตเตอร์ และโรงเรียนรอยัลแกรมมาร์ในเมืองนิวคาสเซิลอะพอนไทน์ บิดาของเขาต้องการให้เขาเป็นทนายความ แต่แอดดิสันเลือกเรียนที่โรงเรียนแพทย์ มหาวิทยาลัยเอดินบะระและได้รับปริญญาเอกด้านการแพทย์ในปี ค.ศ. 1815
แอดดิสันย้ายมาที่ลอนดอนเพื่อเป็นแพทย์ประจำบ้านในโรงพยาบาลลอนดอนล็อกและเรียนกับทอมัส เบตแมน แพทย์ผู้บุกเบิกด้านตัจวิทยา (การศึกษาด้านผิวหนัง) ในปี ค.ศ. 1817 เขาทำงานที่โรงพยาบาลกายส์ แอดดิสันเป็นผู้ช่วยแพทย์ในปี ค.ศ. 1824 ต่อมาในปี ค.ศ. 1837 เขาดำรงตำแหน่งแพทย์และอาจารย์ โดยดำรงตำแหน่งนี้จนถึงปี ค.ศ. 1855
ด้านชีวิตส่วนตัว แอดดิสันแต่งงานกับแคทเทอรีน ฮอกซ์เวลล์ในปี ค.ศ. 1847 แต่ทั้งคู่ไม่มีบุตรด้วยกัน ในช่วงท้ายของชีวิต แอดดิสันมีปัญหาด้านสุขภาพและป่วยเป็นโรคซึมเศร้า เขาฆ่าตัวตายในปี ค.ศ. 1860
แอดดิสันมีผลงานที่สำคัญ ได้แก่ การค้นพบโรคแอดดิสัน (Addison's disease) ในปี ค.ศ. 1855 ซึ่งเป็นความผิดปกติของต่อมหมวกไตที่ผลิตฮอร์โมนสเตอรอยด์ไม่เพียงพอ และการอธิบายภาวะเลือดจางแอดดิสัน (Addison's anemia) ในปี ค.ศ. 1849 หรือต่อมารู้จักในชื่อภาวะเลือดจางเหตุขาดวิตามินบี12 (Vitamin B12 deficiency anemia) ซึ่งเป็นโรคที่เซลล์เม็ดเลือดแดงไม่เพียงพอจากการขาดวิตามินบี12
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทอมัส แอดดิสัน
วิกิซอร์ซมีงานที่เกี่ยวข้องกับ ทอมัส แอดดิสัน
ทอมัส ออสบอร์น ดยุกที่ 1 แห่งลีดส์

| ทอมัส ออสบอร์น ดยุคแห่งลีดส์ที่ 1  Thomas Osborne, 1st Duke of Leeds |
| --- | --- |
 ทอมัส ออสบอร์น ดยุคแห่งลีดส์ที่ 1
เกิด: 20 กุมภาพันธ์ ค.ศ. 1631
อสัญกรรม: 26 กรกฎาคม ค.ศ. 1712
บรรดาศักดิ์: ขุนนางอังกฤษ
ขุนนางอังกฤษ - กษัตริย์อังกฤษ - ชาวอังกฤษ
ทอมัส ออสบอร์น ดยุคแห่งลีดส์ที่ 1 (อังกฤษ: Thomas Osborne, 1st Duke of Leeds; 20 กุมภาพันธ์ ค.ศ. 1631 - 26 กรกฎาคม ค.ศ. 1712) ทอมัส ออสบอร์น ดยุคแห่งลีดส์ที่ 1 ผู้เป็นรัฐบุรุษชาวอังกฤษที่รู้จักกันในนามว่าเอิร์ลแห่งแดนบี และ มาร์ควิสแห่งคาร์มาร์เธน รับราชการในหน้าที่ต่างๆ ในรัชสมัยของพระเจ้าชาร์ลส์ที่ 2 แห่งอังกฤษ
ดูเพิ่ม

การคบคิดโพพพิช
แหล่งข้อมูลอื่น

ทอมัส ออสบอร์น ดยุกที่ 1 แห่งลีดส์ ที่สารานุกรมบริตานิกา
ทอมัส ไรต์

| ทอมัส ไรต์ |
| --- | --- |

เกิด: ค.ศ. 1711
เสียชีวิต: ค.ศ. 1786
สัญชาติ: ชาวอังกฤษ
อาชีพ: นักคณิตศาสตร์ นักดาราศาสตร์ สถาปนิก นักออกแบบสวน
ทอมัส ไรต์ (อังกฤษ: Thomas Wright; ค.ศ. 1711 - ค.ศ. 1786) เป็นนักดาราศาสตร์ นักคณิตศาสตร์ นักประดิษฐ์ สถาปนิก และนักออกแบบสวนชาวอังกฤษ เป็นผู้แรกที่วาดภาพสัณฐานของดาราจักรทางช้างเผือก และเป็นผู้ตั้งสมมุติฐานว่า เนบิวลาจางๆ ที่ปรากฏบนท้องฟ้านั้นคือดาราจักรที่อยู่ห่างไกล
เขามีชื่อเสียงโด่งดังจากผลงานเผยแพร่เรื่อง An original theory or new hypothesis of the universe ในปี ค.ศ. 1750 เขาได้อธิบายภาพปรากฏของดาราจักรทางช้างเผือกว่าเป็น "ผลการมองเห็นแสงของดาราจักรในมุมมองของเรา ซึ่งประมาณได้ว่าเป็นแผ่นจานของดาวฤกษ์" แนวคิดนี้ได้นำไปต่อยอดโดยอิมมานูเอล คานท์ ในผลงานเรื่อง Universal Natural History and Theory of Heaven เขาได้วาดภาพดาราจักรในจินตนาการออกมาได้ใกล้เคียงความเป็นจริงอย่างมาก
ดูเพิ่ม

ดาราจักร
ทอมัส โวลซีย์

| ทอมัส โวลซีย์ |
| --- | --- |
Sampson Strong's portrait of Cardinal Wolsey at Christ Church (1610).

ประธานศาลสูงสุดแห่งอังกฤษ
ดำรงตำแหน่ง ค.ศ. 1515 – ค.ศ. 1529
ก่อนหน้า: วิลเลียม วอร์แฮม
ถัดไป: ทอมัส มอร์
อาร์ชบิชอปแห่งยอร์ก
ดำรงตำแหน่ง ค.ศ. 1514 – ค.ศ. 1530
ก่อนหน้า: คริสโตเฟอร์ เบินบริดจ์
ถัดไป: เอ็ดเวิร์ด ลี
 
ข้อมูลส่วนบุคคล
เกิด: มีนาคม ค.ศ. 1473 อิปสวิช, ซัฟฟอล์ก, อังกฤษ
เสียชีวิต: 29 พฤศจิกายน ค.ศ. 1530 เลสเตอร์, เลสเตอร์เชอร์, อังกฤษ
ที่ไว้ศพ: Leicester Abbey
เชื้อชาติ: อังกฤษ
ศาสนา: โรมันคาทอลิก
ญาติ: โรเบิร์ต โวลซีย์ (บิดา) และโจแอน ดันดี้ (มารดา)

ทอมัส โวลซีย์ (อังกฤษ: Thomas Wolsey) (มีนาคม ค.ศ. 1473 - 29 พฤศจิกายน ค.ศ. 1530) เป็นนักการเมืองชาวอังกฤษและพระคาร์ดินัลแห่งคริสตจักรโรมันคาทอลิก เมื่อเจ้าชายเฮนรีขึ้นครองราชย์เป็นพระมหากษัตริย์อังกฤษในปี ค.ศ. 1509 วอลเซย์ก็ได้เป็นอนุศาสนาจารย์ส่วนพระองค์
ในคริสตจักรแห่งอังกฤษ เขาได้ดำรงตำแหน่งอาร์ชบิชอปแห่งยอร์ก ซึ่งเป็นตำแหน่งสำคัญที่สุดเป็นอันดับสองในคริสตจักรแห่งอังกฤษ และจากนั้นได้สมณศักดิ์เป็นพระคาร์ดินัลในปี ค.ศ. 1515 ทำให้เขามีบทบาทสำคัญมากขึ้น สูงกว่าแม้แต่อาร์ชบิชอปแห่งแคนเทอร์เบอรี
แหล่งข้อมูลอื่น

Cardinal Wolsey's grave at FindAGrave Thomas Wolsey (1475 - 1530) - Find A Grave Memorial
Archival material relating to ทอมัส โวลซีย์ listed at the UK National Register of Archives
แม่แบบ:Npg name
แม่แบบ:Lifeime
ทอล์กโชว์

Tatá Werneck สัมภาษณ์ Pabllo Vittar ในรายการ Lady Night ใน ค.ศ. 2017
ทอล์กโชว์ (อังกฤษ: talk show) หรือ แชตโชว์ (chat show) เป็นรายการโทรทัศน์หรือทางวิทยุที่มีรูปแบบการสนทนาในหัวข้อที่หลากหลาย โดยมีพิธีกรเป็นผู้ดำเนินรายการและซักถาม โทนของโชว์ถูกออกแบบตามบุคลิกภาพของพิธีกร ซึ่งถือเป็น "เครื่องหมายการค้า" ของโชว์ด้วย โดยส่วนใหญ่ทอล์กโชว์จะมีแขกรับเชิญซึ่งเป็นกลุ่มคนที่มีความรู้หรือมีประสบการณ์ในประเด็นต่าง ๆ ที่สนทนา โดยบางรายการมีการรับสายโทรศัพท์จากทางบ้าน
รายการรูปแบบทอล์กโชว์ได้มีการออกอากาศมานานแล้ว โดยทอล์กโชว์ช่วงค่ำที่เก่าแก่ที่สุดรายการหนึ่งคือ RTÉ's The Late Late Show ในไอร์แลนด์ ทอล์กโชว์ช่วงค่ำในสหรัฐอเมริกา เช่น The Tonight Show, Late Show with David Letterman ที่ได้ออกอากาศมาแล้วหลายปี รูปแบบเป็นการเชิญคนดังมาสนทนา
ในสหรัฐอเมริกา ทอล์กโชว์ที่มีชื่อเสียงเช่น The Oprah Winfrey โดย โอปราห์ วินฟรีย์, The Jerry Springer Show โดย เจอร์รี สปริงเกอร์ เป็นต้น
สำหรับในประเทศไทย ทอล์กโชว์รายการแรก คือ คืนนี้... ที่ช่อง 9 ออกอากาศทางช่อง 9 ในปี พ.ศ. 2528 และรายการที่ออกอากาศยาวนานที่สุดคือ เจาะใจ ทางช่อง 5 ตั้งแต่ปี พ.ศ. 2534 เช่นเดียวกัน และยังคงออกอากาศอย่างต่อเนื่องมาถึงปัจจุบันด้วย จนนับเป็นรายการโทรทัศน์ที่ออกอากาศยาวนานที่สุดในประเทศไทย
ทอมแคต แคทาลินา

ทอมแคต แคทาลินา (อังกฤษ: Tomcat Catalina) เป็นชื่อของโปรแกรมบรรจุเซิร์ฟเลตที่ใช้ในอะแพชี ทอมแคตตั้งแต่รุ่น 4.x ขึ้นไป พัฒนาโดยมูลนิธิซอฟต์แวร์อะแพชี โดยทอมแคตนั้นจะนำข้อกำหนดของซันไมโครซิสเต็มส์สำหรับเซิร์ฟเลตและเจเอสพีไปใช้ ซึ่งเป็นเทคโนโลยีบนเว็บที่สำคัญของแพลตฟอร์มจาวา ผู้ที่สร้างและออกแบบแคทาลินาคือ เครก แม็กแคลนาฮาน (Craig McClanahan)
แหล่งข้อมูลอื่น

Apache Tomcat
The Apache Software Foundation
ทอเลมีที่ 13

ทอเลมีที่ 13 เทออส ฟิโลพาทอร์ (อังกฤษ: Ptolemy XIII Theos Philopator,กรีก: ΠτολεμαῖοςΘεόςΦιλοπάτωρ, Ptolemaios Theos Philopator ปกครองตั้งแต่เวลาระหว่าง 62 ปีก่อนคริสตกาล / 61 -13 มกราคม 47 ปีก่อนคริสตกาล ?, ขึ้นครองราชย์แทนจาก 51 ปีก่อนคริสตกาล) เป็นหนึ่งในพระมหากษัตริย์พระองค์สุดท้ายของราชวงศ์ทอเลมี (305 -30 ปีก่อนคริสตกาล) ของอียิปต์
ทอมมี ลอว์เรนซ์

| 0 | 1 | 2 | 3 |
| --- | --- | --- | --- |
 ลอว์เรนซ์ กับ ลิเวอร์พูล ในปี ค.ศ. 1966
ข้อมูลส่วนตัว
ชื่อเต็ม:  โธมัส จอห์นสโตน ลอว์เรนซ์
วันเกิด:  14 พฤษภาคม ค.ศ. 1940(1940-05-14)
สถานที่เกิด:  Dailly, Ayrshire, Scotland
วันเสียชีวิต:  10 มกราคม ค.ศ. 2018(2018-01-10) (77 ปี)
สถานที่เสียชีวิต:  Warrington, Cheshire, England
ตำแหน่ง:  ผู้รักษาประตู
สโมสรเยาวชน
:  Warrington Town
สโมสรอาชีพ*
| ปี |  ทีม |  ลงเล่น |  (ประตู) |
| 1957–1971 |  ลิเวอร์พูล |  306 |  (0) |
| 1971–1974 |  แทรนเมียร์โรเวอส์ |  80 |  (0) |
| 1974-1975 |  ชอร์ลีย์ |  69 |  (0) |
| รวม |   |  455 |  (0) |
ทีมชาติ
| 1962 |  Scotland U23 |  1 |  (0) |
| 1963–1969 |  สกอตแลนด์ |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โธมัส จอห์นสโตน ลอว์เรนซ์ (อังกฤษ: Thomas Johnstone Lawrence: 14 พฤษภาคม 1940 – 10 มกราคม 2018) เป็นอดีตนักฟุตบอลอาชีพชาวสกอตแลนด์ซึ่งเล่นในตำแหน่งผู้รักษาประตูให้กับลิเวอร์พูลและแทรนเมียร์โรเวอส์ตั้งแต่ทศวรรษที่ 1950 ถึง 1970 ลอว์เรนซ์อยู่กับลิเวอร์พูลเป็นเวลา 14 ปี ลงเล่นในลีกมากกว่า 300 นัด และเขาเล่นให้ทีมชาติสกอตแลนด์ 3 นัดในช่วงทศวรรษที่ 1960
ระดับสโมสร > ลิเวอร์พูล, 1957–1971

ลอว์เรนซ์อายุ 17 ปี เซ็นสัญญากับลิเวอร์พูลภายใต้การคุมทีมทีมของฟิล เทย์เลอร์ ในปี 1957 เขาประเดิมสนามในนามทีมชุดใหญ่ภายใต้การคุมทีมของ บิลล์ แชงคลี ผู้จัดการทีมคนใหม่ ซึ่งสืบทอดตำแหน่งต่อจากเทย์เลอร์ โดยลงเล่นในเกมที่พ่าย 0–1 ต่อเวสต์บรอมมิชอัลเบียน ที่เดอะฮอว์ทอนส์ เมื่อวันที่ 27 ตุลาคม 1962 คลีนชีตแรกของเขาเกิดขึ้นในวันที่ 17 พฤศจิกายน เมื่อลิเวอร์พูลเอาชนะ เลย์ตัน โอเรียนท์ เพื่อนร่วมลีกที่หวังเลื่อนชั้นที่แอนฟีลด์ 5–0 โดยโรเจอร์ ฮันต์ทำแฮตทริก
ลอว์เรนซ์ยังคงรักษาเสื้อหมายเลข 1 ของทีมไว้ได้ (ตำแหน่งผู้รักษาประตูมือ 1 ของทีม) ในฤดูกาลนั้นเขาลงสนามไป 35 นัด รวมถึงพาลิเวอร์พูลเข้าสู่รอบรองชนะเลิศเอฟเอคัพ ที่ฮิลส์โบโรด้วย เลสเตอร์ซิตีเป็นคู่ต่อสู้ของพวกเขาและขัดขวางไม่ให้หงส์แดงเข้าถึงเอฟเอคัพ รอบชิงชนะเลิศ 1963 ด้วยการชนะ 1–0 ลิเวอร์พูลจบอันดับที่ 8 ในฤดูกาลแรกหลังจากกลับสู่ดิวิชัน 1 ขณะที่คู่แข่งร่วมเมืองอย่างเอฟเวอร์ตันคว้าแชมป์ดิวิชัน 1 ฤดูกาลถัดมา ลอว์เรนซ์ลงเล่นในลีก 40 นัดจากทั้งหมด 42 นัดและเขายังเล่นอีก 5 นัดในบอลถ้วยอีกด้วย จบฤดูกาลนั้น เขานำลิเวอร์พูลคว้าแชมป์ดิวิชัน 1 ฤดูกาล 1963–64 โดยมีคะแนนนำหน้าแมนเชสเตอร์ยูไนเต็ด 4 แต้ม
ในฤดูกาล 1964–65 ลอว์เรนซ์และลิเวอร์พูลไม่สามารถป้องกันตำแหน่งแชมป์ลีกได้ พวกเขาจบอันดับที่ 7 และมีคะแนนตามหลังแชมป์อย่างแมนเชสเตอร์ยูไนเต็ดถึง 17 แต้ม อย่างไรก็ตาม ในบอลถ้วยลิเวอร์พูลเข้าถึงเอฟเอคัพ รอบชิงชนะเลิศ 1965 ที่พวกเขาเผชิญหน้ากับทีมยูงทอง ลีดส์ยูไนเต็ดที่เวมบลีย์ นี่เป็นการเล่นรอบชิงชนะเลิศบอลถ้วยครั้งแรกของลิเวอร์พูลนับตั้งแต่เอฟเอคัพรอบชิงชนะเลิศกับอาร์เซนอลในปี 1950 ซึ่งนับตั้งแต่ก่อตั้งสโมสรพวกเขาก็ไม่เคยคว้าถ้วยรางวัลใบนี้มาก่อน ทั้งสองฝ่ายเสียไปเพียง 2 ประตูระหว่างการวิ่งเข้าสู่รอบชิงชนะเลิศ ลอว์เรนซ์เก็บคลีนชีตในช่วงเวลาปกติ แต่ลิเวอร์พูลก็ยังทำประตูไม่ได้จึงทำให้การแข่งขันต้องต่อเวลาพิเศษ หลังจากผ่านช่วงต่อเวลาพิเศษไป 3 นาที โรเจอร์ ฮันต์ ขึ้นนำให้ลิเวอร์พูล แต่ขึ้นนำได้เพียง 2 นาที บิลลี เบรมเนอร์ ยิงตีเสมอให้ลีดส์ แต่ในนาทีที่ 113 เอียน เซนต์จอห์น กองหน้าคู่หูของโรเจอร์ ฮันต์ โหม่งบอลเป็นประตูชัยทำให้ลิเวอร์พูลคว้าแชมป์เอฟเอคัพ เป็นสมัยแรก
ลอว์เรนซ์ประสบความสำเร็จมากขึ้นในฤดูกาลถัดมาเมื่อหงส์แดงคว้าแชมป์ลีกได้อีกครั้ง โดยมีคะแนนนำหน้าลีดส์ถึง 6 แต้ม นั่นคือฟอร์มที่คงเส้นคงวาของลอว์เรนซ์ที่เขาพลาดไปเพียงไม่กี่นัดในช่วง 8 ปีในตำแหน่งผู้รักษาประตูตัวหลักของลิเวอร์พูล เขาได้รับฉายาที่น่ารักว่า "หมูบิน" เนื่องจากความสามารถของเขาในการพุ่งตัวในกรอบเขตโทษ แม้จะมีน้ำหนักมากกว่า 14 สโตน (89 กิโลกรัม)
เกียรติประวัติ > ลิเวอร์พูล

ฟุตบอลลีกดิวิชั่นหนึ่ง ค.ศ.1963–64 และในปี ค.ศ.1965–66
เอฟเอ คัพ ค.ศ. 1965
FA Charity Shield ค.ศ.1964-  1965 และในปี ค.ศ.1966
การเสียชีวิต

หลังจากลอว์เรนซ์เกษียณจากฟุตบอลอาชีพ เขากลับมาทำงานที่ไรแลนด์ส เป็นผู้ผลิตสายไฟ
ในเดือนกุมภาพันธ์ 2015 ลอว์เรนซ์ถูกสัมภาษณ์โดยไม่ได้ตั้งใจ บนท้องถนนโดยนักข่าวบีบีซี สจวร์ต ฟลินเดอร์ส ซึ่งถามว่าพวกเขาจำเกมเอฟเอ คัพรอบที่ห้าในปี 1966–67 ระหว่างลิเวอร์พูลกับเอฟเวอร์ตันได้หรือไม่ ลอว์เรนซ์ตอบว่า ใช่ ฉันทำได้ ฉันเล่นในนั้น ฉันเป็น ผู้รักษาประตู ของลิเวอร์พูล
ลอว์เรนซ์เสียชีวิตเมื่อวันที่ 10 มกราคม พ.ศ. 2561 ในเมืองวอร์ริงตัน , เชชเชอร์ขณะอายุ 77 ปี
ทวิบถเท็จ

ดิเล็มมาอย่างหนึ่งที่ปรากฏในสหรัฐช่วงกลางคริสต์ศตวรรษที่ 19 คือจะเป็นผู้มีปัญญาและวีรบุรุษ หรือจะเป็นคนรวยและมีอำนาจ (โปสเตอร์ปี 1901 หรือหลังจากนั้น)
ทวิบถเท็จ (อังกฤษ: false dilemma, false dichotomy) เป็นเหตุผลวิบัติอรูปนัยซึ่งเกิดจากข้อตั้งที่จำกัดทางเลือกอย่างผิด ๆ 
โดยเหตุผลไม่ได้วิบัติเพราะการอนุมานที่ผิด ๆ แต่เกิดจากข้อตั้งที่ผิด
อยู่ในรูปแบบเป็นการเลือกเชิงตรรกศาสตร์ว่า ทางเลือกทางใดทางหนึ่งที่ระบุจะต้องเป็นจริง
เป็นปัญหาเพราะกันทางเลือกอื่น ๆ ที่อาจเป็นไปได้
เช่น เมื่อกล่าวว่า "ก. พูดต่อต้านระบบทุนนิยม ดังนั้น เขาต้องเป็นคอมมิวนิสต์"
ทางเลือกที่ถูกกันออกก็คือ ก. อาจไม่ใช่คอมมิวนิสต์ แต่ก็ไม่ใช่นักทุนนิยมด้วย
ทวิบถเท็จมักมีรูปแบบเป็นข้อความตรงข้ามกันสองอย่าง โดยทั้งสองอาจเป็นเท็จ 
รูปแบบการอนุมานหลายอย่างสัมพันธ์กับทวิบถเท็จ เช่น constructive dilemma, destructive dilemma และ disjunctive syllogism
ปกติแล้วทวิบถเท็จจะใช้เมื่อให้เหตุผลแบบนิรนัย (deductive argument)
แต่ก็พบในรูปแบบ defeasible argument ด้วย
ที่เรามักสร้างทวิบถเท็จขึ้นอาจเป็นเพราะว่า ต้องการทำเหตุการณ์ให้เป็นเรื่องง่าย ๆ โดยใช้วลีที่แบ่งความจริงออกเป็นสองพวก ซึ่งอาจมีอยู่ในโครงสร้างภาษาบางอย่างแล้วด้วยซ้ำ (เช่น สำนวนอังกฤษว่า either...or)
หรืออาจเป็นเพราะต้องการความชัดเจนแล้วปฏิเสธความคลุมเครือที่มีอยู่โดยธรรมชาติในคำพูดรูปแบบต่าง ๆ
นิยาม

ทวิบถเท็จเป็นเหตุผลวิบัติอรูปนัยชนิดหนึ่งที่อาศัยข้อตั้งที่จำกัดทางเลือกอย่างผิด ๆ
ในรูปแบบที่ง่ายสุด จะจำกัดเหลือทางเลือกเพียงสองทางเท่านั้น
เหตุผลวิบัติก็คือข้อโต้แย้ง/อาร์กิวเมนต์ เป็นข้อตั้งชุดหนึ่งบวกกับข้อสรุปที่ไม่ถูกต้องและ/หรือไม่สมเหตุผล 
โดยปกติจะแบ่งประเภทเป็นรูปนัย (formal) และอรูปนัย (informal)
เหตุผลวิบัติรูปนัยไม่สมเหตุผลเพราะมีโครงสร้างที่ไม่ดี เทียบกับเหตุผลวิบัติอรูปนัยที่ไม่สมเหตุผลเพราะเนื้อหาไม่ดี
เนื้อหาที่เป็นปัญหาของทวิบถเท็จมีรูปแบบเป็นการเลือกเชิงตรรกศาสตร์ (disjunctive claim) ซึ่งอ้างว่า ทางเลือกหนึ่งในบรรดาทางเลือกที่ยกขึ้นมาต้องเป็นจริง
ซึ่งเป็นปัญหาเพราะทำเรื่องให้ง่ายเกินไปโดยกันทางเลือกที่เป็นไปได้อย่างอื่นออก
เหตุและการหลีกเลี่ยง

เพื่อให้เข้าใจเหตุผลวิบัติบางชนิดได้ก็จะต้องไม่มองแค่แง่มุมทางตรรกศาสตร์ แต่ต้องเข้าใจถึงจิตวิทยาเชิงประสบการณ์ซึ่งอาจอธิบายได้ว่าทำไมมนุษย์จึงมักพลาดเกิดเหตุผลวิบัติต่าง ๆ
ในทวิบถเท็จ แนวโน้มที่มนุษย์จะจัดเหตุการณ์ให้ง่ายโดยสร้างทางเลือกเพียงแค่สองทางอาจมีบทบาทสำคัญ
ภาษาต่าง ๆ มักมีคำเกี่ยวกับคู่ที่เป็นเรื่องตรงข้ามกันจำนวนมาก (เช่น ขาว ดำ เป็นต้น)
การทำเรื่องให้ง่ายบางครั้งจำเป็นในการตัดสินใจเมื่อมีเวลาไม่พอเพื่อให้ได้ข้อมูลหรือเพื่อพิจารณาข้อมูลให้ถี่ถ้วน
เพื่อหลีกเลี่ยงทวิบถเท็จ บุคคลต้องรู้ว่ามีทางเลือกอื่น ๆ นอกเหนือจากที่ระบุไว้
การคิดวิเคราะห์และความคิดสร้างสรรค์อาจช่วยให้เห็นว่า การมีทางเลือกแค่สองทางไม่เป็นจริงแล้วหาทางเลือกอื่น ๆ ได้
ตัวอย่าง > ทางเลือกเทียม

การใช้ทางเลือกเทียมเป็นเหตุผลมักเป็นการตั้งใจกำจัดทางเลือกในระหว่าง ๆ ทางเลือกส่วนสุดทั้งสองข้าง
เช่น การอ้างเหตุผลไม่ออกกฎหมายบังคับมลภาวะทางเสียงมักเป็นทางเลือกเทียม
เช่น อาจกล่าวได้ว่า เสียงดังในกรุงเทพไม่ควรเข้าไปควบคุม เพราะถ้ามีกฎหมายควบคุม ก็จะทำให้ธุรกิจต่าง ๆ ต้องปิดกิจการ
เหตุผลนี้สมมุติว่า ธุรกิจกลางคืนต่าง ๆ อาจจะต้องปิดตั้งแต่เช้าเพื่อไม่ให้มีเสียงดังหลังเที่ยงคืน
โดยไม่ได้จำแนกว่า กฎหมายสามารถบังคับให้ธุรกิจกลางคืนติดตั้งวัสดุป้องกันเสียงเพื่อไม่ให้เสียงดังกระจายไปยังเพื่อนบ้านเรือนเคียงได้
ตัวอย่าง > ความคิดขาวดำ

ในสาขาจิตวิทยา มีปรากฏการณ์หนึ่งคล้าย ๆ ทวิบถเท็จคือ ความคิดขาวดำ
มีคนที่คิดในลักษณะนี้เป็นปกติ เช่น จัดคนอื่นให้เป็นคนดีหรือคนเลวโดยสิ้นเชิง
ดูเพิ่ม

ความจริงครึ่งเดียว
เหตุการณ์ไม่เกิดร่วม
ไม่ประสงค์ลงคะแนน
ระบบการเมือง
รัฐพรรคการเมืองเดียว
Two-party system
หุ่นฟาง
การคิดนอกกรอบ
เหตุผล
เชิงอรรถและอ้างอิง

1 2 3 4 5  Tomić, Taeda (2013). "False Dilemma: A Systematic Exposition". Argumentation. 27 (4): 347–368. doi:10.1007/s10503-013-9292-0. S2CID 144781912.
↑  Dowden, Bradley. "Fallacies: 6. Partial List of Fallacies". Internet Encyclopedia of Philosophy. สืบค้นเมื่อ 2021-03-13.
1 2  
Vleet, Van Jacob E. (2010). "Introduction". Informal Logical Fallacies: A Brief Guide. Upa.
↑  
Hansen, Hans (2020). "Fallacies". The Stanford Encyclopedia of Philosophy. Metaphysics Research Lab, Stanford University. สืบค้นเมื่อ 2021-03-13.
1 2  
Engel, S. Morris (1982). "4. Fallacies of presumption". With Good Reason an Introduction to Informal Fallacies.
↑  Walton, Douglas N. (1987). "3. The logic of propositions". Informal Fallacies: Towards a Theory of Argument Criticisms. John Benjamins.
↑  Desantis, Nick (2012-01-23). "Data Shows Bars With Most Noise Complaints, But Is It Just Sound and Fury?". The New York Times. คลังข้อมูลเก่าเก็บจากแหล่งเดิมเมื่อ 2016-08-04. สืบค้นเมื่อ 2015-10-31.
↑  AJ Giannini. "Use of fiction in therapy". Psychiatric Times. 18(7): 56-57, 2001. https://www.psychiatrictimes.com/view/use-fiction-therapy
แหล่งข้อมูลอื่น

The Black-or-White Fallacy entry in The Fallacy Files
| ด ค กเทคนิกการโฆษณาชวนเชื่อ |
| --- | --- |
 Ad hominem  Appeal to fear  Atrocity propaganda  Bandwagon effect  Big lie  Blood libel  Buzzword  การเซ็นเซอร์  เหตุผลวิบัติโดยหลักฐานไม่สมบูรณ์  Code word  Demonizing the enemy  Disinformation  Dog-whistle politics  Doublespeak  Fake news  Flag-waving  Framing  Gish gallop  Glittering generality  Historical negationism  Historical revisionism  Ideograph  Indoctrination  Lawfare  Loaded language  นิวสปีก  Obscurantism  Plain folks  Propaganda of the deed  การประชาสัมพันธ์  Rally 'round the flag effect  Slogan  Spin  Weasel word  Whataboutism